पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। रीजनल म्यूजियम ऑफ नेचुरल हिस्ट्री में विश्व पर्यावरण दिवस के मौके पर विशेष कार्यक्रम का आयोजन किया गया, साथ ही क्षेत्रीय स्तर पर पुरस्कारों का वितरण किया गया। कार्यक्रम में सोचो, खाओ, बचाओ विषय पर अतिथियों ने उद्बोधन दिया। मुख्यअतिथि प्रो. अनूप स्वरूप, कुलपति जागरण लेक सिटी भोपाल ने तेजी से बढ़ रहे प्रदूषण पर चिंता जाहिर की साथ ही उन्होंने हैमबर्ग के निर्माण के बारे में कहा कि इसके लिए सोलह हजार लीटर पानी की आवश्यकता होती है। उन्होंने कहा कि एक लीटर दूध बनाने की प्रक्रिया में एक हजार लीटर पानी की आवश्यकता होती।
उन्होंने कहा कि सात में से एक बिस्तर पर भूखा सोता है। उन्होंने सभी प्रतिभागियों विशेषतौर पर हरित किशोर और हरित शावक से अनुरोध किया कि अपने कार्बन फुटप्रिंट को कम करें। कुलपति ने चेताया कि चौदह लाख प्रजातियों में से दस हजार प्रजातियां विलुप्त होने के कगार पर हैं। अंतरराष्ट्रीय जलवायु पेनल और अंतरराष्ट्रीय प्रकृति संरक्षण संघ की भूमिका के बारे में बताया।
उन्होंने हाल ही में भारतीय उद्योग और विपणन संघ में दिए भाषण अपने अभिभाषण के बारे में बताया। कहा कि संयुक्त राष्ट्र संघ ने गरीबी कम करने के लिए लक्ष्य निर्धारित किया है। इसके साथ ही नीम, पीपल, नारियल और अलवीरा के संरक्षण के महत्व के बारे में बताया।
इसी क्रम में अतिथि आनंद बिहार स्कूल की प्राचार्या मिस अरुना ने कहा कि बच्चे नहीं का प्रयोग करें जब वे इसे महसूस करें। उन्होंने बच्चों को सलाह दी कि वे अपने शिक्षकों और बड़ों से अधिक से अधिक सवाल पूछे। प्राचार्या ने प्रश्न उठाया कि हम पानी और ईंधन क्यों बर्बाद करते हैं? उन्होंने प्रकृति को एकमात्र गुरु बताते हुए कहा कि हमें प्रकृति से सीखना चाहिए।
अगली स्लाइड पर पढ़े पूरी खबर ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva zho_Hant eng_Latn